ai4bharat/Pralekha huggingface dataset:
कृषी मंत्रालय
सरकारकडून पंजाब आणि हरियाणातील 84.60 कोटी रुपये किंमतीच्या 44,809 मेट्रीक टन धानाची खरेदी
नवी दिल्ली, 30 सप्टेंबर 2020
खरीप विपणन हंगाम 2020-21 ला नुकतीच सुरुवात झाली आहे आणि सरकारने गेल्या हंगामाप्रमाणेच 2020-21 साठी शेतकऱ्यांकडून खरीप हंगाम पिकांची खरेदी अस्तित्वात असलेल्या किमान आधारभूत किंमतीप्रमाणे केली आहे.
राज्यांकडून आलेल्या प्रस्तावांनुसार, खरीप विपणन हंगाम 2020 साठी तामिळनाडू, कर्नाटक, महाराष्ट्र, तेलंगण आणि हरियाणा राज्यांच्या 14.09 लाख मेट्रीक टन तेलबियांच्या खरेदीला मंजूरी देण्यात आली आहे. इतर राज्ये / केंद्रशासित प्रदेशांचे खरीप डाळी आणि तेलबियांचे प्रस्ताव प्राप्त झाल्यानंतर मान्यता देण्यात येईल आणि अधिसूचित हंगामाच्या कालावधीत बाजार दर एमएसपीच्या खाली गेला तर मुल्य समर्थन योजने  नुसार एफएक्यू ग्रेडची खरेदी केली जाईल.
29.09.2020 पर्यंत, सरकारने नोडल संस्थांमार्फत 33 लाख रुपये किंमतीचा 46.35 मेट्रीक टन मूग खरेदी केला आहे. याचा तामिळनाडूमधील 48 शेतकऱ्यांना लाभ झाला असुन 52.40 कोटी किमान आधारभूत मुल्याचे 5089 मेट्रीक टन सुके खोबरे  खरेदी केले आहे. याचा कर्नाटक आणि तामिळनाडूमधील 3961 शेतकऱ्यांना लाभ झाला आहे. ही खरेदी आंध्र प्रदेश, कर्नाटक, तामिळनाडू आणि केरळ राज्यातील 1.23 लाख मेट्रीक टन या मंजूर प्रमाणापेक्षा जास्त आहे.
हरियाणा आणि पंजाब राज्यांसाठी खरीप विपणन हंगाम 2020-21 ची खरेदी 26 सप्टेंबरपासून सुरु झाली आहे. 29.09.2020 पर्यंत हरियाणातील 3,506 मेट्रीक टन आणि पंजाबमधील 41,303 मेट्रीक, अशी एकूण 44,809 मेट्रीक टन, प्रतिक्विंटल 1888 दराने 84.60 कोटी रुपयांच्या एमएसपी मुल्याची खरेदी झाली आहे. याचा हरियाणा आणि पंजाबमधील 2950 शेतकऱ्यांना लाभ झाला आहे.
2020-21 हंगामासाठी कापूस खरेदी 1 ऑक्टोबर 2020 पासून सुरु होणार आहे. भारतीय कापूस महामंडळाकडून  एफएक्यु प्रतिच्या कापसाची खरेदी 1 ऑक्टोबर 2020 पासून सुरु होणार आहे.
B.Gokhale/S.Thakur/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
श्रम आणि रोजगार मंत्रालय
कर्मचारी राज्य विमा महामंडळाने  ईएसआय योगदान दाखल करण्यासाठी कालावधी वाढविला
लॉकडाऊन दरम्यान परवानगी असलेल्या खाजगी केमिस्टकडून औषध खरेदीसाठी लाभ
(नवी दिल्ली, 14 एप्रिल 2020
कोविड -19 महामारीच्या पार्श्वभूमीवर देशाला अत्यंत आव्हानात्मक परिस्थितीचा सामना करावा लागत आहे. बर्याच आस्थापना तात्पुरत्या बंद असून कामगार काम करण्यास असमर्थ आहेत. शासनाने व्यापारी संस्था आणि कामगारांपर्यंत पोहोचविलेल्या मदत उपायांच्या अनुषंगाने कर्मचारी राज्य विमा महामंडळाने  वैद्यकीय संसाधने बळकट करण्याबरोबरच त्याच्या भागधारकांसाठी विशेषत: नियोक्ते आणि विमाधारकांसाठी मदत उपाययोजना हाती घेतल्या आहेत.
मदत उपाय म्हणून फेब्रुवारी आणि मार्च महिन्यात ईएसआय योगदान भरण्यासाठीचा कालावधी अनुक्रमे 15 एप्रिल आणि 15 मेपर्यंत वाढविण्यात आला होता. आता मालकांना होणाऱ्या त्रासाचा विचार करता फेब्रुवारी महिन्यात ईएसआय योगदान भरण्याची मुदत पूर्वीच्या वाढीव कालावधीपेक्षा म्हणजे 15 एप्रिलवरून 15 मे 2020 पर्यंत वाढविण्यात आली आहे. मार्च 2020 महिन्यात योगदान भरण्याची असलेली मुदतसुद्धा 15 मे 2020 पर्यंत वाढविण्यात आली आहे. वाढीव कालावधीत आस्थापनांवर कोणताही दंड किंवा व्याज किंवा नुकसान भरपाई आकारली जाणार नाही. 3.49 कोटी विमा उतरवलेल्या व्यक्ती  आणि 12,11,174 मालकांना विवरण भरण्यासाठी मुदतवाढ दिल्याने दिलासा मिळणार आहे.
या व्यतिरिक्त, विमा उतरवलेल्या व्यक्ती आणि लाभार्थींसाठी खालील मदत उपाययोजना हाती घेण्यात आल्या आहेत.
ईएसआय लाभार्थींची अडचण कमी करण्यासाठी, लॉकडाऊन कालावधीत खाजगी केमिस्टकडून ईएसआय लाभार्थ्यांनी औषधे खरेदी करायला आणि त्यानंतर लगेचच ईएसआयसीद्वारे परतफेड करण्यास परवानगी देण्यात आली आहे.
जर कोरोना संशयास्पद / पुष्टी झालेल्या प्रकरणांची पूर्तता करण्यासाठी एखाद्या ईएसआयसी रुग्णालयाला कोविड-19 साठीच्या उपचारासाठीचे रुग्णालय म्हणून घोषित केले गेले तर विमा उतरवलेल्या व्यक्ती आणि टाय-अप केलेल्या रुग्णालयाच्या लाभार्थ्यांना वैद्यकीय सेवा देण्याची तरतूदही करण्यात आली आहे. ईएसआय लाभार्थ्यांना विहित दुय्यम / एसएसटी सल्लामसलत / प्रवेश / तपासणी प्रदान करण्यासाठी संबंधित रुग्णालयांकडे संदर्भित केले जाऊ शकते ज्या कालावधीत संबंधित ईएसआयसी रुग्णालय कोविड-19 च्या उपचारांसाठीचे विशेष रुग्णालय म्हणून काम करते. ईएसआय लाभार्थी हे टाय अप केलेल्या रुग्णालयातून थेट संदर्भ पत्र न घेता त्यांच्या हक्कानुसार आपत्कालीन परिस्थितीत किंवा आपत्कालीन परिस्थिती नसतानाही वैद्यकीय सेवा घेऊ शकतात.
कायमस्वरूपी अपंगत्व आलेल्या आणि सेवानिवृत्त विमाधारकांना, नियम 60-61 च्या अंतर्गत दहा रुपये प्रति महिना दराने एक वर्ष आगाऊ एकरकमी देयकासाठी वैद्यकीय लाभ देण्यात येतो. लॉकडाऊनच्या सध्याच्या परिस्थितीत असे काही प्रकरण उद्भवू शकतात की या लाभार्थ्यांना देण्यात आलेल्या वैद्यकीय लाभ कार्डांची वैधता कालबाह्य होईल कारण लॉकडाऊनमुळे हे लाभार्थी अग्रिम वार्षिक एकरकमी रक्कम जमा करण्यास असमर्थ आहेत.अशा लाभार्थ्यांना ईएसआय  च्या नियम 60 व 61 अंतर्गत 30.जुन2020 पर्यंत वैद्यकीय लाभ घेण्याची मुभा देण्यात आली आहे.
स्थायी अपंगत्व लाभ आणि अवलंबित लाभार्थींच्या बाबतीत 41 कोटी  रुपये मार्च 2020 मध्ये लाभार्थ्यांच्या बँक खात्यात वर्ग केले आहेत.
मंत्रिमंडळ
झारखंड मधल्या देवघर इथे नवे एम्स स्थापन करायला मंत्रिमंडळाची मंजुरी
नवी दिल्ली, 16 मे 2018
झारखंड मधल्या देवघर इथे नवे एम्स अर्थात अखिल भारतीय वैद्यक विज्ञान संस्था स्थापन करायला केंद्रीय मंत्रिमंडळाने मंजुरी दिली आहे. प्रधान मंत्री स्वास्थ्य सुरक्षा योजने अंतर्गत हे एम्स उभारण्यात येणार असून त्यासाठी 1103 कोटी रुपयांच्या निधीची तरतूद करण्यात आली आहे.
तपशील:
या एम्समध्ये याचा समावेश असेल –
- या एम्सची 750 खाटाची क्षमता राहणार असून त्यात ट्रॉमा सेंटर सुविधा उपलब्ध असेल राहील
- वर्षाला 100 एम बी बी एस विद्यार्थ्याची क्षमता असलेले वैद्यकीय महाविद्यालय
- वार्षिक 60 बी एस्सी  विद्यार्थ्याची क्षमता असलेले परिचारिका महाविद्यालय,नवी दिल्लीतल्या एम्सच्या धर्तीवर निवासी संकुल,आणि इतर सुविधा यामध्ये असतील
- 15 शल्यचिकित्सागृहासह, 20 स्पेशालिटी आणि सुपर स्पेशालिटी विभाग
- पारंपरिक औषध पद्धतीमध्ये उपचार करण्यासाठी 30 खाटांचा आयुष विभाग
परिणाम :
यामुळे इथल्या जनतेला सुपर स्पेशालिटी आरोग्य सुविधा पुरवण्या बरोबरच या भागात राष्ट्रीय आरोग्य अभियाना अंतर्गत, प्राथमिक आणि द्वितीय स्तराच्या संस्थात्मक सुविधा पुरवण्यासाठी डॉक्टर आणि इतर आरोग्य कार्यकर्त्यांचा मोठी फळी निर्माण होण्यासाठी मदत होणार आहे.
पूर्वपीठीका :
प्रधान मंत्री स्वास्थ्य सुरक्षा योजनेअंतर्गत भुवनेश्वर, भोपाळ, रायपुर, जोधपुर, ऋषिकेश आणि पाटणा इथे एम्स उभारण्यात आली आहेत. महाराष्ट्रात नागपूर इथे, याशिवाय रायबरेली, कल्याणी, मंगलगिरी, इथे एम्स उभारण्याचे काम सुरु आहे.
N.Sapre/N.Chitale/D.Rane
(Visitor Counter : 85
रस्ते वाहतूक आणि महामार्ग मंत्रालय
10 वर्षांपेक्षा जास्त काळ वापरात असलेल्या कृषी-ट्रॅक्टरच्या स्क्रॅपिंगबाबत, रस्ते वाहतूक आणि महामार्ग मंत्रालयाचे स्पष्टीकरण
नवी दिल्ली, 15 मार्च 2023
रस्ते वाहतूक आणि महामार्ग मंत्रालयाने , वाहतुकीसाठी अयोग्य आणि प्रदूषणकारी परिवहन आणि बिगर-परिवहन वाहनांच्या स्क्रॅपिंगसाठी  ऐच्छिक वाहन फ्लीट आधुनिकीकरण कार्यक्रम किंवा वाहन स्क्रॅपिंग धोरण तयार केले आहे. या धोरणा अंतर्गत, वाहने भंगारात काढण्यासाठी कोणतीही अनिवार्य कालमर्यादा निर्धारित करण्यात आलेली नाही. ऑटोमेटेड टेस्टिंग स्टेशन, अर्थात स्वयंचलित चाचणी केंद्रावर चाचणी केल्यानंतर जोपर्यंत एखादे वाहन वाहतुकीसाठी योग्य असल्याचे आढळून येत आहे, तोपर्यंत ते रस्त्यावर धावू शकते.
कृषी ट्रॅक्टर हे बिगर-वाहतूक वाहन असून, सुरुवातीला 15 वर्षांसाठी त्याची नोंदणी केली जाते. 15 वर्षांचा प्रारंभिक नोंदणी कालावधी पूर्ण झाल्यानंतर त्याची नोंदणीचे एकावेळी पाच वर्षांसाठी नूतनीकरण केले जाऊ शकते.
16.01.2023 रोजी जारी करण्यात आलेल्या G.S.R. 29 अधिसूचनेमध्ये निर्दिष्ट केल्यानुसार, भारत सरकारने काही सरकारी वाहनांशिवाय कोणतेही वाहन रस्त्यावर चालवण्यासाठी कमाल कालमर्यादा निश्चित केलेले नाही.
त्यामुळे 10 वर्षांनंतर ट्रॅक्टर अनिवार्यपणे स्क्रॅप करण्याबाबत, ट्विटर आणि व्हॉट्सअॅपसह प्रसारमाध्यमांच्या काही भागात प्रसारित होणारे वृत्त पूर्णपणे खोटे, निराधार आणि असत्य असल्याचे स्पष्ट करण्यात आले आहे. या प्रकरणी घबराट निर्माण करण्यासाठी खोटी माहिती प्रसारित करणाऱ्या विरोधात कायदेशीर कारवाई केली जाईल.S.Bedekar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
पंतप्रधान कार्यालय
"अबंडन्स इन मिलेट्स" गाण्याच्या व्हिडिओ जारी झाल्याचे पंतप्रधानांनी केले स्वागत
नवी दिल्ली, 28 जून 2023
शेतकऱ्यांना भरड धान्य पिकवण्यासाठी आणि जगाची भूक शमवण्यासाठी मदत करण्यासाठी प्रोत्साहित करणारे, गायिका फालू यांनी लिहिलेले, पंतप्रधानांसमवेत सादर केलेले गाणे "अबंडन्स इन मिल्ट्स" च्या व्हिडिओ प्रदर्शनाचे पंतप्रधान नरेंद्र मोदी यांनी स्वागत केले आहे.
पंतप्रधानांनी ट्विट केले:
"खूप सर्जनशील आणि अधिकाधिक लोकांना निरोगी जीवनासाठी भरड धान्य स्वीकारण्यास प्रेरित करेल!"N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
भारतीय नौदलाचे विलक्षण कौशल्य व दृढ निर्धाराचे पंतप्रधानांनी केले कौतुक
नवी दिल्ली, 13 एप्रिल 2023
पाण्याखाली अतिरिक्त इंधन वाहिन्या अखंडीतपणे स्थापित करण्याकरिता 'ओएनजीसी'च्या जटील अशा इंधन काढण्याच्या उपकरणांमधील गुंता सोडवण्याच्या भारतीय नौदलाच्या विलक्षण कौशल्याचे तसेच दृढ निर्धाराचे पंतप्रधान नरेंद्र मोदी यांनी कौतुक केले आहे.
पेट्रोलियम व नैसर्गिक वायू मंत्रालयाच्या ट्विटला प्रतिसाद देताना पंतप्रधान म्हणाले;
"भारतीय नौदलाचे शानदार प्रयत्न !"
S.Pophale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय लोकसेवा आयोगाने भरती केलेल्या उमेदवारांची अंतिम यादी केली जाहीर
नवी दिल्ली, 31 मे 2023
केंद्रीय लोकसेवा आयोगाने  एप्रिल 2023 मध्ये खालील प्रमाणे भरतीसाठीचा अंतिम निकाल जाहीर केला आहे. ज्यांची शिफारस आयोगाने केलेली आहे त्या उमेदवारांना टपालाने वैयक्तिकरित्या कळविण्यात आले आहे. इतर उमेदवारांच्या अर्जांचा योग्य तो विचार करण्यात आला परंतु त्यांना मुलाखतीसाठी बोलावणे/ त्यांची पदासाठी शिफारस करणे शक्य झाले नाही याबद्दल आयोगाने खेद व्यक्त केला आहे.
सूचीसाठी इथे क्लिक कराN.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 30 मार्च 2022
|
|
- 183.82 cr vaccine doses have been administered so far under Nationwide Vaccination Drive
- India's Active caseload currently stands at 14,704
- Active cases stand at 0.03%
- Recovery Rate currently at 98.75%
- 1,876 recoveries in the last 24 hours increases Total Recoveries to
- 4,24,87,410
- 1,233 new cases recorded in the last 24 hours
- Daily positivity rate 
- Weekly Positivity Rate 
- 78.85 cr Total Tests conducted so far; 6,24,022 tests conducted in the last 24 hours
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
पंतप्रधान कार्यालय
महाराष्ट्राच्या मुख्यमंत्रीपदाची शपथ घेतल्याबद्दल पंतप्रधानांनी एकनाथ शिंदे यांचे केले अभिनंदन
महाराष्ट्र राज्याचे उपमुख्यमंत्री म्हणून शपथ घेतल्याबद्दल पंतप्रधानांनी देवेंद्र फडणवीस यांचे देखील केले अभिनंदन
महाराष्ट्राच्या मुख्यमंत्रीपदाची शपथ घेतल्याबद्दल पंतप्रधान नरेंद्र मोदी यांनी एकनाथ शिंदे यांचे अभिनंदन केले आहे.
अभिनंदनपर ट्वीट संदेशात पंतप्रधान म्हणाले :
‘महाराष्ट्राच्या मुख्यमंत्रीपदाची शपथ घेतल्याबद्दल मी एकनाथ शिंदे यांचे अभिनंदन करतो. तळागाळातील नेता असलेल्या शिंदेंकडे समृद्ध राजकीय, विधिमंडळविषयक आणि प्रशासकीय अनुभव आहे. महाराष्ट्राला नव्या उंचीवर नेण्याचे कार्य ते करतील असा मला विश्वास आहे.’
महाराष्ट्र राज्याचे उपमुख्यमंत्री म्हणून शपथ घेतल्याबद्दल पंतप्रधानांनी देवेंद्र फडणवीस यांचे देखील अभिनंदन केले आहे.
आपल्या ट्वीट संदेशात पंतप्रधान म्हणाले :
‘महाराष्ट्राचे उपमुख्यमंत्री म्हणून शपथ घेतल्याबद्दल देवेंद्र फडणवीस यांचे मी अभिनंदन करतो. भाजपाच्या प्रत्येक कार्यकर्त्यासाठी ते प्रेरणादायी आहेत. त्यांचा अनुभव आणि विद्वत्ता ही सरकारसाठी मोठी संपदा आहे. महाराष्ट्राच्या विकास यात्रेला ते अधिक बळकटी देतील याची मला खात्री आहे.’
नौवहन मंत्रालय
खलाशांसाठीच्या, प्रशिक्षणोत्तर ऑनलाईन एक्झिट परीक्षा प्रणालीचे मनसुख मांडवीय यांच्या हस्ते उद्घाटन
कोविड-19 साथीच्या काळात खलाशी घरुनच परीक्षा देऊ शकतील
सागरी क्षेत्रात रोजगाराच्या विपुल संधी निर्माण करण्यासाठीच्या पंतप्रधानांच्या दृष्टीकोनाच्या अनुषंगाने मंत्रालयाचे प्रयत्न
खलाशांसाठी प्रशिक्षणोत्तर ऑनलाईन एक्झिट परीक्षा प्रणाली विकसित करणारा भारत जगातला एकमेव देश
नवी दिल्ली, 7 ऑगस्ट 2020
केंद्रीय जहाजबांधणी मंत्री मनसुख मांडवीय यांच्या हस्ते आज खलाशांसाठीच्या, प्रशिक्षणोत्तर ऑनलाईन एक्झिट परीक्षा प्रणालीचे दूरदृश्य प्रणालीद्वारे उद्घाटन करण्यात आले. जहाजबांधणी महासंचालनालयाच्या वतीने, विविध सागरी प्रशिक्षण संस्थांमध्ये अनेक खलाशांना प्रशिक्षण दिले गेले आहे, ते सर्व खलाशी आता कोविडच्या काळात, घरूनच प्रशिक्षणोत्तर ऑनलाईन एक्झिट परीक्षा देऊ शकतील. यामुळे, ही परीक्षा उत्तीर्ण झाल्यावर त्यांना कामावर रुजू होता येईल.
यावेळी बोलतांना मनसुख मांडवीय यांनी सांगितले की भारत, कुशल आणि दर्जेदार खलाशांसाठी संपूर्ण जगात ओळखला जातो. 2017 साली देशात, 1.54 लाख खलाशी होते, 2019 मध्ये त्यांची संख्या 2.34 लाखांवर पोहोचली आहे. भारतीय आणि जागतिक सागरी व्यवसायाची मागणी पूर्ण करण्यासाठी पाच लाख खलाशी तयार करण्याचे आमचे उद्दिष्ट आहे, असे मांडवीय म्हणाले. सागरी व्यवसायात रोजगाराच्या अनेक संधी उपलब्ध करण्याच्या पंतप्रधान नरेंद्र मोदी यांचा दृष्टीकोन प्रत्यक्षात साकार करण्यासाठी जहाजबांधणी मंत्रालय सर्वतोपरी प्रयत्न करत आहे, असेही ते म्हणाले.
बदलत्या काळानुसार प्रशिक्षण संस्थांनी देखील आपल्यात बदल केले आहेत. या साथीच्या आजाराच्या काळात, खलाशांसाठी ऑनलाईन परीक्षा सुरु करणारा, भारत हा जगातील एकमेव देश आहे. या ऑनलाईन परीक्षेमुळे, परीक्षा पद्धतीत अचूकता आणि उमेदवारांची निवड करतांना समानता जपली जाईल, असा विश्वास त्यांनी व्यक्त केला.
यावेळी जहाजबांधणी विभागाचे महासंचालक अमिताभ कुमार यांनी मंत्र्यांना या परीक्षा प्रणालीची संपूर्ण माहिती दिली. उमेदवार, https://www.dgsexams.in/ या संकेतस्थळावरून लॉगइन करुन ही परीक्षा देऊ शकतील.
खलाशांना नोकरी मिळण्यासाठी, तीन स्तरीय परीक्षा द्यावी लागते. यात- इ लर्निग च्या माध्यमातून अभ्यासक्रम पूर्ण करणे, मान्यताप्राप्त प्रशिक्षण संस्थांमधून प्रशिक्षण आणि शेवटी एक्झिट परीक्षा यांचा समावेश आहे.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
आयुष मंत्रालय
आयुष मंत्रालयाच्या इंडियन मेडिसीन फार्मास्युटीकल्स काॅरपोरेशन लिमिटेड या उत्पादन विभागाने सर्वाधिक उलाढाल करत, 160 कोटी रुपयांचा महसूल मिळवण्याचा ओलांडला टप्पा
नवी दिल्ली, 14 एप्रिल 2021
आयुष मंत्रालयाच्या अखत्यारीतील सार्वजनिक क्षेत्रातील उत्पादन उद्योग विभाग, इंडियन मेडिसिन फार्मास्युटीकल्स कॉरपोरेशन लिमिटेड  या कंपनीने आपल्या उत्पादनांच्या विक्रीत विस्मयकारक वाढ दर्शविली असून 2020-21 या आर्थिक वर्षात 164.33 कोटी रुपयांची  उलाढाल केली आहे. ही कंपनीच्या इतिहासातील सर्वाधिक आकडेवारी आहे आणि यावर्षी सर्वकालीन उत्तम, सुमारे 12 कोटींच्या नफ्याची नोंद झाली आहे. गतवर्षी 2019-20 या वर्षात कंपनीच्या महसूलाचे मूल्य 97 कोटी रुपये इतके चांगले होते. आयुषची उत्पादने आणि सेवा यांचा कोविड-19 महामारीच्या पार्श्वभूमीवर नागरिक वेगाने स्विकार करत असल्याचे ही वृध्दी दर्शवित आहे.
याशिवाय जागतिक आरोग्य संघटनेने  नुकतीच 18 आयुर्वेदिक उत्पादनांना, मार्च 2021 मधे काही निरीक्षणांसह WHO-GMP/CoPP प्रमाणपत्र देऊन आयएमपीसीएलच्या मुकुटात आणखी एक मानाचा तुरा खोवला आहे. जागतिक आरोग्य संघटना औषध कंपन्यांना तपासणी करून जागतिक आरोग्य संघटना/उत्तम उत्पादन पध्दती/औषधी उत्पादने प्रमाणपत्र  देते. हे प्रमाणपत्र म्हणजे आयएमपीसीएलच्या उत्पादनांवर गुणवत्तेची मोहोर उठविल्यासारखे आहे. यामुळे आयएमपीसीएलला आपली दर्जेदार उत्पादने जागतिक स्तरावर निर्यात करण्याचा आरंभ करण्यास मदत होईल.
आयएमपीसीएल  ही आयुष उत्पादने तयार करणारी, आयुष औषधांची देशातील सर्वात विश्वसनीय उद्योग कंपनी असून त्यातील निर्मितीसूत्रांच्या शुद्धतेसाठी प्रसिद्ध आहे. कोविड -19 महामारीच्या काळात ती देशातील गरजा कमीत कमी कालावधीत पूर्ण करणारी कंपनी ठरली असून, ती प्रतिबंधात्मक शक्ती वाढविणारी औषधे उदाहरणार्थ इम्युनोबुस्टींग किट उपलब्ध करणारी पहिली औषध कंपनी होती.केवळ 350 रुपये किमतीचे हे अशा प्रकारचे सर्वात स्वस्त किट असून ते एमेझॉनवरही उपलब्ध आहे. अशा सुमारे 2 लाख कीट्सची विक्री गेल्या दोन महिन्यात झाली.
सध्या, आयएमपीसीएल विविध आजार श्रेणींवरील वैशिष्ट्यपूर्ण अशी 165 आयुर्वेदिक, 332 युनानी आणि 71स्वतः च्या निर्मितीसूत्रांची आयुर्वेदिक औषधे निर्माण करत आहे. त्यांनी संशोधन आणि विकासात्मक अशा कार्यात योगदान दिले असून, अत्यावश्यक औषध यादीनुसार  स्वतःच्या अधिकारातील नवी 25 औषधे ती तयार करत आहे.
कोविड-19 महामारीच्या काळात विविध आरोग्य उपक्रमांना स्थिर पाठिंबा देऊन आणि उत्पादनांचा अखंडीत पुरवठा सुनिश्चित केल्याबद्दल आयएमपीसीएलच्या सोबत व्यवसाय करणाऱ्या,प्रत्येक शासकीय संस्थेने तिची प्रशंसा करत आहे.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 252
दूरसंचार आणि माहिती तंत्रज्ञान मंत्रालय
22 मार्च रोजी मुख्य पोस्टमास्टर जनरल-महाराष्ट्र सर्कलच्या कार्यालयात 48व्या पोस्टल पेन्शन अदालत चे आयोजन
तक्रार अर्ज सादर करण्याची अंतिम मुदत 26 फेब्रुवारी 2021
मुख्य पोस्टमास्तर जनरल, महाराष्ट्र सर्कल, मुंबई यांच्या वतीने टपाल विभागाच्या निवृत्तीवेतनधारकांसाठी/कुटुंब निवृत्ती वेतन धारकांसाठी 48 वी पेन्शन अदालत आयोजित करण्यात आली आहे. मुख्य पोस्टमास्तर जनरल, महाराष्ट्र सर्कल, मुंबई येथील कार्यालयात 23 मार्च 2021 रोजी सकाळी अकरा वाजता ही पेन्शन अदालत होणार आहे.
टपाल विभागातून निवृत्त झालेल्या किंवा सेवेत असताना मृत्यू झालेल्या, महाराष्ट्र आणि गोवा राज्यातील टपाल विभागातील निवृत्तीवेतन धारकांच्या लाभांशी संबंधित तक्रारी, ज्यांचा तीन महिन्यांच्या कालावधीत निपटारा करण्यात आलेला नाही अशा प्रकरणांचा या पेन्शन अदालत मध्ये विचार केला जाईल.
कोविड-19 महामारीच्या पार्श्वभूमीवर उद्भवलेल्या परिस्थितीमुळे या पेन्शन अदालतला प्रत्यक्ष उपस्थित राहणं टाळावे.
निवृत्तीवेतन धारकांनी आपल्या तक्रार अर्जाच्या तीन प्रती 26 फेब्रुवारी 2021 रोजी किंवा त्यापूर्वी वैयक्तिक स्वरूपात पुढील पत्त्यावर पाठवाव्यात.
प्रति : एस यु पानतावणे, वरिष्ठ लेखा अधिकारी/सचिव पेन्शन अदालत, मुख्य पोस्टमास्तर जनरल कार्यालय, महाराष्ट्र सर्कल, मुंबई जीपीओ भवन, दुसरा मजला, मुंबई 400001. 26 फेब्रुवारी 2021 नंतर मिळालेल्या अर्जांवर पेन्शन अदालत मध्ये विचार केला जाणार नाही.
डाक पेन्शन अदालतच्या अर्जाचा नमुना पुढील प्रमाणे
|
|
SR.No.
|
|
SUBJECT
|
|
DETAILS TO BE FILLED IN BY THE INDIVIDUAL/ PENSIONER
|
|
1.
|
|
Name of the pensioner /Family pensioner with Designation at the time of retirement/death
|
|
|
|
2.
|
|
Name of Post Office from where retired etc. and date of retirement
|
|
|
|
3
|
|
PPO No.
|
|
|
|
4
|
|
Name of the Post Office from where Pension is being drawn
|
|
|
|
5
|
|
Postal address of the pensioner
with phone no.
|
|
|
|
6
|
|
Complaint in brief 
|
|
|
|
7
|
|
Date & signature of the Individual/Pensioner.
|
|
Jaydevi PS/S.Tupe/P.Kor
विज्ञान आणि तंत्रज्ञान मंत्रालय
सीएसआयआर-एचआरडीसी’ च्यावतीने 16 आणि 17 फेब्रुवारी रोजी कार्यशाळाचे आयोजन
पणजी, 16 फेब्रुवारी, 2023
सीएसआयआर म्हणजेच वैज्ञानिक आणि औद्योगिक संशोधन परिषदेच्या मनुष्यबळ विकास केंद्रच्यावतीने 16-17 फेब्रुवारी, 2023 रोजी सर्व ‘नोडल’अधिका-यांची सीएसआायआर एकात्मिक कौशल्य उपक्रमासाठी "समन्वयकांची परिषद तसेच कार्यशाळेचे आयोजन इंटरनॅशनल सेंटर गोवा  आणि सीएसआयआर-नॅशनल इन्स्टिट्यूट ऑफ ओशनोग्राफी, दोना पावला, येथे केले आहे. सीएसआयआर शास्त्रज्ञ, राष्ट्रीय कौशल्य विकास महामंडळ , सेक्टर स्किल कौन्सिल , गोवा राज्य सरकार आणि इतर भागधारकांसह 80 हून अधिक व्यक्ती या परिषदेमध्ये सहभागी होत आहेत.
सीएसआयआरचे ज्ञानाधिष्ठित संशोधन आणि विकास तसेच उपलब्ध संसाधने एकाच छताखाली आणण्यासाठी, आणि या सामुग्रीचा देशाच्या कौशल्य विकासासाठी प्रभावी वापर केला जाऊ शकतो. यासाठी सीएसआयआर ने 2016 मध्ये " सीएसआयआर एकात्मिक कौशल्य उपक्रम " राष्ट्रीय-स्तरीय सुरू केला आहे.
सीएसआयआर प्रयोगशाळांबरोबर जोडले गेले तर युवकांना आवश्यक तांत्रिक कौशल्यांनी सुसज्ज करणे शक्य होणार आहे. तसेच प्रगत तंत्रज्ञानाच्या प्रचंड वापरामुळे निर्माण झालेल्या तांत्रिक गरजा पूर्ण करणे हा या उपक्रमाचा मुख्य उद्देश आहे.
सीएसआयआर प्रयोगशाळांच्या संपर्कात येवून तरुण मनांना आवश्यक तांत्रिक कौशल्ये सुसज्ज करणे आणि प्रगत तंत्रज्ञानाच्या प्रचंड वापरामुळे निर्माण झालेल्या तांत्रिक अंतराच्या गंभीर गरजा पूर्ण करणे हा या उपक्रमाचा मुख्य फोकस आहे.
या उपक्रमाचा लाभ विविध स्तरातील मंडळी घेत आहेत. अगदी शाळा सोडलेल्या व्व्यक्तीपासून ते शेतकरी बंधूपर्यंत तसेच आयटीआय पदविकाधारकापासून ते पदवीधर आणि डॉक्टरेटपर्यंत लाभार्थी आहेत. ग्रामीण नागरिक आणि महिलांसाठी विशेष कार्यक्रमांसह या उपक्रमांतर्गत सीएसआयआर ने आत्तापर्यंत 1.00 लाख कर्मचाऱ्यांना प्रशिक्षण दिले आहे. जैविक, रासायनिक, अभियांत्रिकी आणि भौतिक विज्ञान अशा विस्तृत वैज्ञानिक क्षेत्रांचा यामध्ये समावेश आहे. फेज-दोन  मध्ये या कार्यक्रमांतर्गत 100000 हून अधिक कर्मचार्यांना प्रशिक्षित करण्याचे सीएसआयआरचे लक्ष्य आहे.
परिषद – सीएसआयआर मनुष्यबळ विकास केंद्र , गाझियाबाद , सीएसआयआरचा प्रशिक्षण विभागाच्या वेळोवेळी घेतलेल्या पुढाकाराने कामगिरीचे पुनरावलोकन, निरीक्षण आणि मूल्यमापन करून महत्त्वपूर्ण भूमिका बजावत आहे.
S.Thakur/S.Bedekar/P.Malandkar
(Visitor Counter : 80
माहिती आणि प्रसारण मंत्रालय
आकाशवाणी 3 डिसेंबर 2022 रोजी प्रसारित करणार वार्षिक डॉ. राजेंद्र प्रसाद स्मृती व्याख्यान
लोकसभा अध्यक्ष ओम बिर्ला देणार व्याख्यान
आकाशवाणीच्या सर्व वाहिन्यांवरून रात्री 9.30 पासून प्रसारण उपलब्ध
डॉ. राजेंद्र प्रसाद स्मृती व्याख्यान रात्री 10.30 पासून दूरदर्शन न्यूजवर होणार प्रसारित
नवी दिल्ली, 2 डिसेंबर 2022
आकाशवाणी शनिवारी, 3 डिसेंबर 2022 रोजी डॉ. राजेंद्र प्रसाद स्मृती व्याख्यानाची वार्षिक आवृत्ती प्रसारित करेल. लोकसभेचे अध्यक्ष ओम बिर्ला व्याख्यान देतील. हे व्याख्यान आकाशवाणीच्या सर्व वाहिन्यांवरून शनिवार, 3 डिसेंबर 2022 रोजी रात्री 9.30 पासून प्रसारित होईल. याशिवाय, श्रोते 100.1एफएम गोल्ड,, 102.6 एफएम रेनबो, ऑल इंडिया रेडिओच्या वाहिन्या , Twitter वर @airnewsalerts ट्विटर हॅंडलवर, NewsOnAirOfficial यु ट्युब वाहीनीवरुन तसेच NewsOnAir ॲपवर देखील हे प्रसारण ऐकू शकतात.
दूरदर्शन न्यूज वाहिनीवरुन त्याच दिवशी रात्री 10.30 पासून डॉ. राजेंद्र प्रसाद स्मृती व्याख्यान प्रसारित केले जाईल.
भारताच्या स्वातंत्र्याच्या 75 वर्षांच्या अनुषंगाने या वर्षीच्या व्याख्यानाची संकल्पना "अमृत काळात भारतीयता" अशी आहे.
डॉ. राजेंद्र प्रसाद स्मृती व्याख्यानाविषयी :
भारताचे पहिले राष्ट्रपती डॉ. राजेंद्र प्रसाद यांच्या स्मृतीप्रित्यर्थ डॉ. राजेंद्र प्रसाद स्मृती व्याख्यानाचे आयोजन आकाशवाणी द्वारे केले जाते. साधेपणाचे प्रतीक असणारे डॉ. राजेंद्र प्रसाद हे प्रसिद्ध विद्वान, संविधान सभेचे अध्यक्ष आणि महान द्रष्टे होते. भारत आणि भारतीयत्व यांना त्यांनी सदैव सर्वोच्च स्थान दिले होते.
त्यांच्या स्मृतीप्रित्यर्थ, 1969 पासून सुरू झालेली आकाशवाणीची ही व्याख्यानमाला एक सन्माननीय परंपरा आहे. या व्याख्यानमालेत आजवर माजी राष्ट्रपती डॉ. शंकरदयाल शर्मा, माजी पंतप्रधान अटलबिहारी वाजपेयी, माजी उपराष्ट्रपती एम. व्यंकय्या नायडू यांच्यासह भारतीय साहित्यातील दिग्गज हजारी प्रसाद द्विवेदी, महादेवी वर्मा, हरिवंशराय बच्चन यासारख्या प्रभृतींनी भारताची सांस्कृतिक वैशिष्ट्ये आणि त्याची प्रगती या विस्तृत विषयांवर हे प्रतिष्ठित स्मृती व्याख्यान दिले आहे.
भारताचे पहिले राष्ट्रपती डॉ. राजेंद्र प्रसाद यांच्या जयंतीनिमित्त दरवर्षी 3 डिसेंबर रोजी व्याख्यानाचे ध्वनीमुद्रण आकाशवाणीच्या सर्व वाहिन्यांवरून प्रसारित केले जाते. व्याख्यानमालेत देशाच्या राजकीय, सांस्कृतिक आणि सामाजिक वातावरणाचा लेखाजोखा मांडण्याचा प्रयत्न केला जातो. या व्याख्यानांतून देशाची कामगिरी आणि भविष्यातील शक्यतांचे समीक्षकीय विश्लेषणही केले जाते.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
आयुष मंत्रालय
योग साधना प्राचीन असली तरी आधुनिक आहे म्हणून सुंदर आहे : पंतप्रधान
योग ही उपचार पद्धती असल्याने रोगी त्वरीत बरा करता येतो
नवी दिल्ली, 21 जून 2018
योगाभ्यासामुळे ताणतणाव विरहीत शांत आणि समाधानी जीवन जगता येऊ शकेल. भेदभाव न करता योगाभ्यास सर्वांना एकत्र आणतो, वैरभावाच्या जागी एकजुटीची भावना निर्माण करतो. वेदना वाढण्याऐवजी योगामुळे आराम मिळतो, असे पंतप्रधान नरेंद्र मोदी यांनी म्हटले आहे. चौथ्या आंतरराष्ट्रीय योग दिनानिमित्त उत्तराखंडमधील देहराडून येथे वन संशोधन संस्थेच्या संकुलात आयोजित कार्यक्रमात ते उपस्थितांना संबोधित करत होते. उत्तराखंडचे राज्यपाल कृष्णकांत पॉल, उत्तराखंडचे मुख्यमंत्री त्रिवेंद्र सिंग रावत, आयुष राज्यमंत्री श्रीपाद येसो नाईक आणि उत्तराखंडचे आयुष राज्यमंत्री हरक सिंग रावत यावेळी उपस्थित होते.
योगाभ्यास हे अतिशय सुंदर आहे कारण ते प्राचीन आहे आणि तरीही आधुनिक आहे, यात आपल्या वर्तमान आणि भूतकाळाचा समतोल असून, आपल्या भविष्यासाठी आशेचा किरण मिळतो, असे पंतप्रधानांनी आपल्या भाषणात सांगितले. व्यक्तीला तसेच समाजाला भेडसावणाऱ्या अनेक समस्यांवर योगाभ्यास हे उत्तर आहे, असे पंतप्रधान म्हणाले. यावेळी पंतप्रधानांनी सुमारे 50 हजार उत्साही योगाभ्यास स्वयंसेवकांसह वन संशोधन संस्थेच्या आवारात योगासने, प्राणायाम आणि ध्यानधारणा केली.
योगाभ्यास करणाऱ्या जगातील उत्साही लोकांना स्पष्ट संदेश देतांना पंतप्रधान म्हणाले की, संपूर्ण जगाने योगाभ्यासाला आपलसं केले असून, दरवर्षी साजरा होणाऱ्या आंतरराष्ट्रीय योग दिन समारंभातून याचे दर्शन घडते. उत्तम आरोग्य आणि सुखाच्या शोधात असलेल्यांसाठी योग दिन ही सर्वात मोठी लोक चळवळ बनली आहे, असे ते म्हणाले.
आंतरराष्ट्रीय योग दिन देशभरात साजरा करण्यात येत असून, अनेक केंद्रीय मंत्री विविध राज्यांमधे आयोजित कार्यक्रमात सहभागी होत आहेत.
B.Gokhale/S.Kane/D.Rane
(Visitor Counter : 50